In nomine Patris et Filii et Spiritus Sancti, amen. Ego Guillermus de Crus, domicellus, sanus mente nec eger corpore, ne decedam intestatus, ad laudem et honorem Domini nostri Jesu Christi, de rebus meis ad me pertinentibus dispono et ordino et testamentum meum facio in hunc modum : In primis eligo sepulturam meam in monasterio S. Martini Eduensis. Do et lego ibidem pro anniversario meo annuatim in eodem monasterio faciendo centum solidos turonenses annui redditus. Item ecclesie de Crus-villa viginti solidos fortium pro anniversario meo annuatim ibidem faciendo. Item dicte ecclesie de Crus-Villa centum solidos monete currentis in patria, videlicet annui redditus, ita tamen quod capellanus dicte ecclesie celebrabit in domo mea de la Sarrée vel heredum meorum tres missas qualibet ebdomada pro defunctis. Item ecclesie de castello de Crus viginti solidos annui redditus pro anniversario meo. Item prioratui de S. Salvio decem solidos fortium pro anniversario meo annui redditus. Item leprosarie de Crus quinque solidos fortium pro anniversario meo annuatim. Item ecclesie Fontis de S. Salvio quinque solidos annui redditus pro anniversario. Item ecclesie Bellevallis decem solidos annui redditus pro anniversario meo. Item ecclesie de Montespex quinque solidos fortium annui redditus pro anniversario meo. Item ecclesie S. Reveriani decem solidos annui redditus pro anniversario meo. Item Johanni de Villers, armigero meo, decem libratas terre perpetuo ad fortes, quas tenebit ab heredibus meis in feodum, vel equum meum magnum, quodcumque maluerit. Item do et lego ecclesie Matrici Eduensi quadraginta solidos divionenses. Item ecclesiis S. Symphoriani, S. Johannis et S. Andochii Eduensis, cuilibet earum, viginti solidos divionenses. Item quinquaginta propinquioribus ecclesiis de Crus, cuilibet, tres solidos fortium. Item ecclesie de Thuriaco decem solidos divionenses. Item triginta ecclesiis vicinioribus dicte ecclesie triginta denarios divionenses. Item ecclesie fratrum minorum Nivernensium viginti solidos fortium. Item ecclesiis fratrum minorum Belne et Divionis et Jacobitarum Divionensium, cuilibet earum, decem solidos divionenses. Item monialibus de Firmitate viginti solidos fortium. Item au Confort viginti sol. fortium. Item heredibus Symonis Morini sexaginta sol. fortium. Item Seguino de Montespex decem solidos fortium. Item Guillelmo de Nusilley decem sol. fortium. Item filio dicti Pitoysat decem libras fortium. Item domino Renaudo, militi, quatuor decem libras fortium et loricam meam cum caligis. Item Guillelmo de Foresta, moranti apud Cheurenot, sexaginta sol. fortium. Item dicto Mastrot quadraginta sol. fortium. Item dicto Brulley viginti sol. fortium. Item mulieri moranti in domo mea de la Sarrée viginti sol. fortium. Item Gaufrido preposito meo sexaginta solidos fortium. Item heredibus dicti Costaule de Fretey decem sol. fortium. Item monachis Vallis S. Benedicti, decem solidos divionenses. Item Hugoni de Rosseyo decem libras divionenses. Item do et lego ecclesie S. Martini Eduensis equum meum baucetum cum lorica et chantonis meis que fuerunt empta Nivernis, et volo quod die obitus mei mecum ducantur. Item do Johanni de Rossilione, consanguineo meo, ad vitam suam tantummodo..... Habeo et possideo apud Sanctum Moircium, si dominus feodi concedere voluerit, pro querela que mota erat inter me et ipsum, sub tali conditione quod dictus Johannes reddat heredibus meis vel eorum mandato quascumque litteras super hoc à me habuerit, et si hoc ratum et gratum habuerit, volo quod super hoc fiat commodatio ad respectum et considerationem exequtorum meorum infra scriptorum. Item do et lego Johanni de Culestres loricam meam cum chantonis meis qui fuerunt empti Nivernis cum lorica data apud S. Martinum, item vestem unam in valore quinquaginta solidorum. Item do STULTO, Gaitroni meo, viginti solidos. Item do et lego magistro Guidoni de Chaudenay, phisico, quadraginta libras turonenses pro decem libratis terre quas sibi debebam assignare pro pena, labore et servicio mihi ab ipso diu est factis et impensis. Quas quadraginta libras dictus Guido presens pro dictis decem libratis terre gratanter acceptavit. Item do et lego quinquaginta libras turonenses uni de filiabus Hugonis de Rossilione, pro ipsa maritanda vel faciendo quod ipsi videbitur expedire, ratione quarumdam conventionum habitarum inter me et ipsum Hugonem, de quibus conventionibus prefatus Hugo habebat litteras sigillo curie Eduensis sigillatas, dum tamen reddantur heredibus meis dicte littere, facta solutione dictarum quinquaginta librarum, quas litteras ipse Hugo preceperat in testamento suo mihi reddi, et me quittaverat de conventionibus antedictis, ut mihi datum est intelligi. Item do et lego Agneti de Rucille centum solidos divionenses. Item Naolete sexaginta solidos divionenses et Perrello de Chaufailles viginti solidos divionenses. Item nutrici mee decem solidos. Item peddisece mee quinque solidos. Item cuilibet exequtorum meorum qui in se onus exequtionis testamenti mei hujusmodi in se susceperint, pro pena et labore quindecim libras fortium. Item volo et precipio quod de centum solidis turonensibus et aliis summis pecunie quas legavi ex annuo redditu possint heredes mei, si velint, pro dictis centum solidis solvere quinquaginta libras turonenses ad solvendum redditus, et sic de aliis summis pecunie legatis ut dictum est, in eo valore quo valent dicti centum solidi quinquaginta libras. Volo insuper et precipio quod debita, legata et clamores mei integre pacificentur et solvantur, et die obitus mei fiant eleemosyne et luminare prout exequtores mei viderint expedire. Si quis autem contra hanc meam voluntatem ultimam, solam et unicam, venire presumpserit, si quid ei legavi, illud ei adimo, et volo quod per manus exequtorum meorum pauperibus erogetur, vel faciant quidquid anime mee viderint expedire. Hujus autem mee ultime voluntatis exequtores constituo videlicet religiosos viros priorem de S. Salvio, priorem de Braignyaco; item dominum Johannem de S. Franschisio et dominum Guillelmum de Chaton, milites, dans eisdem quatuor et cuilibet ipsorum in solidum, si ipsi quatuor, tres aut duo possent aut non possent in se onus exequtionis mee ultime voluntatis hujusmodi suscipere seu etiam interesse, potestatem et speciale mandatum omnium et singulorum bonorum meorum possessionem intrandi, ipsa bona vendendi, defalcandi, hanc meam ultimam voluntatem explectandi, pro premissis omnibus adimplendis et faciendis, debita, legata et clamores meos solvendi et pacificandi, jura et debita mea petendi, et recipiendi eadem, procuratorem super hiis loco sui substituendi, et omnia et singula faciendi que faceremus vel facere deberemus si vivens essemus, et quatenus ad premissa tenenda et com...... et heredes meos, terram et heredes meos suppono juridictioni curie Eduensis, ubicumque maneant vel existant. Hanc autem meam ultimam voluntatem volo valere jure testamenti in scriptis, et si non valet jure testamenti in scriptis, volo quod valeat jure codicillorum vel jure cujuslibet ultime voluntatis; et si non valet secundum leges, volo quod valeat secundum canonicas sanctiones et quocumque modo valere melius poterit et debebit. Ego autem Margareta, uxor dicti Guillelmi, provisa, et ex certa sciencia, non cohacta, non decepta, immo spontanee voluntatis, omnia et singula supradicta, prout superius sunt expressa et divisa, volo, laudo penitus et concedo et promitto per juramentum meum super hoc corporaliter prestitum me, per me seu per alium, contra factum hujusmodi non venire, immo tenere firmiter et inviolabiliter observare. In quorum omnium premissorum testimonium et munimentum nos, predictus Guillelmus et Margareta, et ego predictus Guido, phisicus, quantum in me est, sigillum curie Eduensis huic presenti testamento rogavimus apponi. Et nos magister Johannes de Borbonio, canonicus et officialis Eduensis, notum facimus universis quod nos, ad preces et requisitionem dictorum Guillelmi, Margarete et Guidonis, prout Renaudus de Monte S. Johannis, clericus, notarius juratus curie nostre Eduensis, quem ad ipsos ex nostro officio duximus destinandum tanquam illum cui fidem adhibemus, in cujus presentia omnia premissa acta sunt, nobis per juramentum suum retulit, sigillum curie Eduensis presenti testamento duxi....... apponendum in testimonium veritatis, dicta die lune post Ascensionem Domini, anno ejusdem millesimo ducentesimo septuagesimo septimo, mense maio.